|  |
| --- |
| HerbasPLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS ADMINISTRACIJOS DIREKTORIAUS IR ADMINISTRACIJOS DIREKTORIAUS PAVADUOTOJO DARBO UŽMOKESČIO NUSTATYMO** |
| 2021 m. gruodžio 27 d. Nr. T1-320 |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Lietuvos Respublikos valstybės tarnybos įstatymo 29 straipsnio 1 dalimi, 30 straipsnio 2 dalimi, 47 straipsniu, Plungės rajono savivaldybės taryba n u s p r e n d ž i a:

1. Nustatyti nuo 2022 m. sausio 1 d.:

1.1. Plungės rajono savivaldybės administracijos direktoriui pareiginės algos koeficientą (baziniais dydžiais) - 17,5, mokant priedą už tarnybos stažą, kurį sudaro vienas procentas pareiginės algos už kiekvienus tarnybos Lietuvos valstybei metus ir kuris negali viršyti 30 procentų jam nustatytos pareiginės algos;

1.2. Plungės rajono savivaldybės administracijos direktoriaus pavaduotojo pareiginės algos koeficientą (baziniais dydžiais) - 15,5, mokant priedą už tarnybos stažą, kurį sudaro vienas procentas pareiginės algos už kiekvienus tarnybos Lietuvos valstybei metus ir kuris negali viršyti 30 procentų jam nustatytos pareiginės algos.

2. Pripažinti netekusiais galios Plungės rajono savivaldybės tarybos:

2.1. 2019 m. birželio 27 d. sprendimo Nr. T1-168 „Dėl Plungės rajono savivaldybės administracijos direktoriaus pavaduotojo paskyrimo ir jo darbo užmokesčio nustatymo“ 2 punktą;

2.2. 2019 m. gruodžio 19 d. sprendimą Nr. T1-300 „Dėl Plungės rajono savivaldybės administracijos direktoriaus darbo užmokesčio nustatymo“;

2.3. 2019 m. gruodžio 19 d. sprendimą Nr. T1-301 „Dėl Plungės rajono savivaldybės tarybos 2019 m. birželio 27 d. sprendimo Nr. T1-168 „Dėl Plungės rajono savivaldybės administracijos direktoriaus pavaduotojo paskyrimo ir jo darbo užmokesčio nustatymo“ pakeitimo“.

Savivaldybės meras Audrius Klišonis