|  |
| --- |
| **Herbas****PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2020 M. BALANDŽIO 23 D. SPRENDIMO NR. T1-61 ,,DĖL** **MOKĖJIMO UŽ SOCIALINES PASLAUGAS PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO** |
| 2021 m. gruodžio 27 d. Nr. T1-334 |
| Plungė |

Plungės rajono savivaldybės taryba nusprendžia:

1. Pakeisti Mokėjimo už socialines paslaugas Plungės rajono savivaldybėje tvarkos aprašą, patvirtintą Plungės rajono savivaldybės tarybos 2020 m. balandžio 23 d. sprendimu Nr. T1-61:

1. Papildyti Aprašą 11 punktu ir jį išdėstyti taip:

,,11. Tais atvejais, kai socialinių paslaugų teikėjas atrenkamas konkurso būdu ar viešuosius pirkimus reglamentuojančių teisės aktų nustatyta tvarka, mokėjimo už socialines paslaugas dydis, mokėjimo tvarka, socialinių paslaugų teikimo sąlygos ir apimtys nustatomi Administracijos direktoriaus ir konkursą laimėjusio socialinių paslaugų teikėjo raštu sudarytoje sutartyje.“

2. Papildyti Aprašą 71 punktu ir jį išdėstyti taip:

,,71. Sutarties formą tvirtina Savivaldybės administracijos direktorius.“

3. Pakeisti Aprašo 11 punktą ir jį išdėstyti taip:

,,11. Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Jos teikiamos socialinių paslaugų įstaigose, asmens namuose ir kitose vietose, kur organizuojamas socialinių paslaugų teikimas. Tai - informavimas, konsultavimas, tarpininkavimas ir atstovavimas, maitinimo organizavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos, asmens higienos ir priežiūros paslaugų organizavimas, atviras darbas su jaunimu, mobilusis darbas su jaunimu, darbas su jaunimu gatvėje bei kitos bendrosios socialinės paslaugos“.

4. Pakeisti Aprašo 16 punktą ir jį išdėstyti taip:

,,16. Socialinės priežiūros paslaugos yra visuma paslaugų, teikiamų asmeniui, leidžiančių grąžinti asmens gebėjimus pasirūpinti savimi ir integruotis į visuomenę ar tenkinti asmens gyvybinius poreikius. Paslaugos teikiamos socialinių paslaugų įstaigose ir asmens namuose. Tai - pagalba į namus, socialinių įgūdžių ugdymas, palaikymas ir (ar) atkūrimas, apgyvendinimas savarankiško gyvenimo namuose, laikinas apnakvindinimas, intensyvi krizių įveikimo pagalba, psichosocialinė pagalba, apgyvendinimas nakvynės namuose, laikinas atokvėpis, pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiesiems jais tapti, apgyvendinimas apsaugotame būste, vaikų dienos socialinė priežiūra, palydėjimo paslauga jaunuoliams.“

5. Pakeisti Aprašo 23 punktą ir jį išdėstyti taip:

,,23. Mokėjimas už kitas socialinės priežiūros paslaugas asmenims (šeimoms)nustatomas Plungės rajono savivaldybės tarybos sprendimu.“

6. Pakeisti Aprašo 32 punktą ir jį išdėstyti taip:

,,32. Dienos socialinė globa yra visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Dienos socialinė globa gali būti teikiama asmens namuose ir institucijoje. Dienos socialinės globos paslaugos organizuojamos ir kaip laikinas atokvėpis taip, kaip nustatyta Socialinių paslaugų kataloge“.

7. Pakeisti Aprašo 38 punktą ir jį išdėstyti taip:

,,38. Trumpalaikė socialinė globa yra visuma paslaugų, kuriomis asmeniui teikiama kompleksinė, laikinai tėvų globos netekusiam vaikui ir kita, nuolatinės specialistų priežiūros reikalaujanti, pagalba. Paslauga gali būti teikiama asmens namuose ir institucijoje. Trumpalaikės socialinės globos paslaugos organizuojamos ir kaip laikinas atokvėpis taip, kaip nustatyta Socialinių paslaugų kataloge“.

8. Pakeisti Aprašo 72.1. papunktį ir jį išdėstyti taip:

,,72.1. su darbo ar tarnybos santykiais susijusios pajamos, įskaitant išeitines išmokas ir kompensacijas, išskyrus asmenų su negalia gaunamas su darbo santykiais susijusias pajamas, kai jos neviršija Vyriausybės nustatytos minimaliosios mėnesinės algos;“.

9. Pakeisti Aprašo 72.6. papunktį ir jį išdėstyti taip:

,,72.6. pensijos, išskyrus socialinio draudimo našlių pensijas, socialinio draudimo senatvės arba netekto darbingumo (invalidumo) pensijų priemokos, pensijų išmokos ir vietoje pensijų mokamos kompensacijos, rentos“.

10. Pakeisti Aprašo 72.19. papunktį ir jį išdėstyti taip:

,,72.19. išmoka besimokančio ar studijuojančio asmens vaiko priežiūrai, išmoka gimus vienu metu daugiau kaip vienam vaikui, išmoka privalomosios pradinės karo tarnybos kario vaikui, išmoka įvaikinus vaiką, mokamos pagal Išmokų vaikams įstatymą.“

2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt) .

Savivaldybės meras Audrius Klišonis